Ja, was gits da gross z verzeue?      Es isch immer heisser u tuepiger worde. Trotzdaem hei mir ues natuerlech nid vom Climbe la abhaute. Naebscht ere Multipich hani no mini Projektli choenne abschliesse.    Da d'Miranda meh het muesse buegle u de ou no chli isch ga Trekke, ischs mir grad glaege cho, das d'Megan isch nach Yangshou cho. I kenne Sie scho vo Tonsai u Nepal. So hani de gaege z'aendi viu mit ihre klaetteret, bevor das mir (d'Megan u ig) nach Chengdu si ufbroche.      Ansueschte gits nid viu meh z verzeue. Daily Chlaetterbusiness haut. So zum Bispiu, dass mi chlaetterschue immer meh usenang gheit u  ig dae bim ne Schuemacher ire Gass oeppe saechs mau wieder ha la zaeme flicke. Dr Schue het itze oeppe dopplet so vui Laeder drann wie vorhaer... aber es het ghaebet. Gaege aendi Monat isch de ou d Sohle duere gsi, so das es hoechschti Zyt fuer es Trippli duer China isch worde. Me cha ja nid uf China d'Mur, d'Pandas, dr Tianmen Square u d'Forbidden City uslah...